હવે એ જુઓ કે એ બનાવ ક્યાં બન્યો? જનરલ મોટર્સ જેવી વિશ્વની સૌથી મોટી કંપનીમાં. આવી મોટી કંપની કામદારોની સલામતી માટે પૂરતા પગલાં લે તેવી અપેક્ષા તો કામદારો રાખે જ. એ એમનો હક પણ ખરો. જોકે કંપનીમાં “ધ્યાન રાખો”, “——– કલાક એક્સિડન્ટ ફ્રી કામના કલાકો”, જેવા બોર્ડ જરૂર જોવા મળશે. સેફટી ઓફિસર પણ રાખેલા છે અને ડોક્ટર પણ રાખેલા છે. સલામતી અંગેના રેકોર્ડ પણ સારી રીતે જાળવે છે. તો પછી સવાલ એ આવે કે આ પીટરે આવું જોખમ ખેડયું શાથી? પોતાનો જીવ જોખમમાં મૂકવાની એને જરૂર શી પડી?